Леон Маршан

**Лео́н Марша́н** (; 17 траўня 2002 году) — францускі плывец. Спартовец ёсьць рэкардсмэнам сьвету і Алімпійскіх гульняў на доўгай дыстанцыі ў 400 мэтраў комплексным плаваньнем і рэкардсмэнам Францыі на доўгай дыстанцыі ў 200 мэтраў комплексным плаваньнем, 200 мэтраў батэрфляем і 200 мэтраў брасам. Француз браў удзел у заплывах комплекснага плаваньня на 400 мэтраў на летніх Алімпійскіх гульнях 2020 году, дзе заняў шостае месца ў фінале. Але празь некалькі гадоў здабыў залаты мэдаль у гэтай дысцыпліне на летніх Алімпійскіх гульнях 2024 году. На чэмпіянаце сьвету па водных відах спорту 2022 году ён атрымаў перамогу на дыстанцыях 400 мэтраў комплексным плаваньнем і 200 мэтраў комплексным плаваньнем, а таксама срэбны мэдаль на дыстанцыі 200 мэтраў батэрфляем. Малады француз быў часта згадваецца як наступнік легендарнага Майкла Фэлпса.

## Біяграфія
Маршан паходзіць зь сям’і плыўцоў. Пагатоў, абодва ягоныя бацькі былі алімпійскімі плыўцамі. Тым ня менш, яшчэ хлопцам прыйшоў у спорт празь дзюдо, а потым займаўся рэгбі. Ягоныя бацькі не штурхалі яго на плаваньне, але хлопец усё ж такі пастанавіў перайсьці ў гэты віду спорт. Да 2021 году навучаўся плаваньню ў тулюскім клюбе, дзе яго трэнаваў Нікаля Кастэль. Не зважаючы на тое, што Маршан быў унівэрсалам, то бок меў неблагія вынікі ў кролі, батэрфляі, брасе і быў добрым плыўцом на многіх дыстанцыях, ён не зважаўся найлепшым плыўцом свайго пакаленьня. У 2017 годзе падлетак на рэкамэндацыю бацькоў паспрабаваў рабіць заплывы на дыстанцыю 400 мэтраў комплексным стылем і захапіўся гэтай дысцыплінай. Сумяшчаючы спартовую кар’еру, атлет атрымаў ступень бакаляўра, вывучыюся інфарматыку ва ўнівэрсытэце Поля Сабат’е.

У красавіку 2019 году падчас чэмпіянату Францыі па плаваньні, які ладзіўся ў Рэне, Леон Маршан стаў чэмпіёнам Францыі на дыстанцыі 200 мэтраў батэрфляем. Гэтым спртовец усталяваў рэкорд, бо стаў першым плыўцом-чэмпіёнам Францыі ў веку да 17 гадоў. На тых жа спаборніцтвах француз заваяваў бронзавы мэдаль на дыстанцыі 200 мэтраў комплексным плаваньнем, крыху саступіўшы Самі Эльмбашэру і Клеману Бідару. У ліпені на юніёрскім чэмпіянаце Эўропы 2019 году ў Казані заваяваў бронзавы мэдаль на дыстанцыях 400 мэтраў комплексным плаваньнем і 200 мэтраў брасам. У жніўні на чэмпіянаце сьвету сярод юніёраў, які быў зарганізаваны ў Будапэшце, францускі спартовец дапоўніў сваю калекцыю бронзавым мэдалём на дыстанцыі 400 мэтраў комплексным плаваньнем. Таксама плывец усталяваў новы рэкорд Францыі, праплыўшы дыстанцыю за 4:16,37 хвілінаў, які трымаўся з 2009 году.

Маршан прайшоў кваліфікацыю на свае першыя летнія Алімпійскія гульні 2020 году на чэмпіянаце Францыі па плаваньні ў Шартры. Плывец увайшоўшы ў алімпійскую зборную Францыі на дыстанцыі 400 мэтраў комплексным плаваньнем з асабістым рэкордам і рэкордам Францыі ў 4:09,65. На летніх Алімпійскіх гульнях 2020 году ў Токіё, Маршан заняў шосты радок на дыстанцыі 400 мэтраў комплексным плаваньнем з вынікам 4:11,16. На тых гульнях Маршан таксама заняў дзесятае месца ў комплекснай эстафэце 4×100 мэтраў, 14-е месца на дыстанцыі 200 мэтраў батэрфляем з вынікам 1:55,68 і 18-е месца ў індывідуальным плаваньні на 200 мэтраў з вынікам 1:58,30.

У сакавіку 2022 году француз браў удзел у спаборніцтвах Нацыянальнай асацыяцыі студэнцкага спорту ў ЗША. 18 чэрвеня 2022 году, у першы дзень заплываў на чэмпіянаце сьвету па водных відах спорту 2022 году ў Будапэшце, Маршан усталяваў новы рэкорд Францыі на дыстанцыі 400 мэтраў комплексным плаваньнем у папярэдніх заплывах з часам 4:09,09, атрымаўшы кваліфікацыю на фінал з найвышэйшым рэйтынгам. У фінале француз ўсталяваў новы рэкорд Эўропы і рэкорд чэмпіянату ў фінале, фінішаваўшы на першым месцы з часам 4:04,28. Залаты мэдаль плывец здабыў таксама на дыстанцыі 200 мэтраў комплексным плаваньнем. Празь месяц пасьля чэмпіянату Маршан усталяваў новы рэкорд Францыі на дыстанцыі 200 мэтраў брасам з вынікам 2:08,76 на летнім чэмпіянаце Гішпаніі 2022 году ў Сабадэлі. У 2023 годзе на чарговым турніры Нацыянальнай асацыяцыі студэнцкага спорту ў ЗША плывец здабыў тры залатых, два срэбных і столькі ж бронзавых мэдаля.

У чэрвені 2023 году спартовец здабыў залаты мэдаль на дыстанцыі 200 мэтраў брасам на чэмпіянаце Францыі па плаваньні. Ну другім дзён на рахунку плыўца зьявіўся чарговы залаты мэдаль за заплыў на 200 мэтраў вольным стылем з асабістым рэкордам у 1:46,44. На дыстанцыі 200 мэтраў батэрфляем у трэці дзень Маршан заваяваў залаты мэдаль з вынікам 1:55,79 . Ён здабыў свой чацьверты нацыянальны тытул у чацьверты дзень на дыстанцыі 200 мэтраў комплексным плаваньнем, дзе фінішаваў з вынікам 1:56,25. У індывідуальным плаваньні на 400 мэтраў комплексным стылем на пяты дзень ён здабыў чарговы залаты мэдаль.

На летніх Алімпійскіх гульнях 2024 году ў Парыжы плывец выйграў мужчынскі заплыў на 400 мэтраў комплексным плаваньнем з вынікам 4:02,95 і атрымаў свой першы алімпійскі мэдаль у кар’еры, зрабіўшы яго першым французам з залатым мэдалём з 2012 году.

## Крыніцы

## Вонкавыя спасылкі
* Профіль на сайце Міжнароднай фэдэрацыі плаваньня.

Катэгорыя:Францускія плыўцы
Катэгорыя:Плыўцы і плыўчыхі на летніх Алімпійскіх гульнях 2020 году
Катэгорыя:Плыўцы і плыўчыхі на летніх Алімпійскіх гульнях 2024 году
Катэгорыя:Чэмпіёны летніх Алімпійскіх гульняў 2024 году
Катэгорыя:Чэмпіёны сьвету па плаваньні